***Proiect cofinanțat de Uniunea Europeană din FSE+ prin Programul Educație și Ocupare 2021-2027***

***P07*** *– Creșterea calității ofertei de educație si formare profesională pentru asigurarea echității sistemului si o mai bună adaptare la dinamica pieței muncii și la provocările inovării și progresului tehnologic*

***Beneficiar:*** *Universitatea Tehnică din Cluj-Napoca*

***Studenți motivați în realizarea de stagii de practică corelate cu cerințele pieței muncii - SMART-PRACTICE*** *– cod MySMIS 311263*

***Contract de finanțare*** *nr. G2024*-*82232 / 25.11.2024*

**Creșterea relevanței pe piața muncii a ofertei educaționale a Universității Tehnice din Cluj Napoca, prin lansarea proiectului ” Studenți motivați în realizarea de stagii de practică corelate cu cerințele pieței muncii - SMART-PRACTICE”**

Universitatea Tehnică din Cluj Napoca a demarat în luna decembrie 2024 implementarea proiectului cofinanțat de Uniunea Europeană din FSE+ prin Programul Educație și Ocupare 2021-2027, cu titlul ”Studenți motivați în realizarea de stagii de practică corelate cu cerințele pieței muncii - SMART-PRACTICE”, cod MySMIS 311263.

Valoarea totala a proiectului este de 4.928.757,16 Ron din care 4.830.182,00 Ron valoarea cofinanțării Uniunii Europene. Proiectul va avea o durată de 24 de luni si se va desfășura în perioada 01.12.2024- 30.11.2026.

Obiectivul general al proiectului constă în îmbunătățirea calității și relevanței pe piața muncii a ofertei educaționale a Universității Tehnice din Cluj Napoca, prin cultivarea competențelor antreprenoriale în contextul tranziției verzi și prin implementarea de programe de practică congruente cu cererea actuală de forță de muncă.

Obiectivele specifice vizate de proiect sunt:

Obiectiv specific 1 – Facilitarea participării a 270 de studenți înscriși la Universitatea Tehnică din Cluj-Napoca în stagii de practică specializate organizate în colaborare cu angajatorii, inclusiv prin dezvoltarea competențelor socio-emoționale pentru a sprijini integrarea acestor studenți pe piața muncii.

Obiectiv specific 2 – Dezvoltarea competențelor antreprenoriale cu accent pe adaptarea acestora în domeniile mediului, schimbărilor climatice, energiei regenerabile, economiei circulare și bioeconomiei pentru cel puțin 100 de studenți înscriși la Universitatea Tehnică din Cluj-Napoca.

Obiectiv specific 3 - Sprijinirea angajabilității absolvenților UTC-N prin identificarea și anticiparea cerințelor orizontale solicitate de angajatori și actualizarea ofertei educaționale în funcție de acestea.

Principalele activități care se vor desfășura în cadrul proiectului (stagii de practică la parteneri, ateliere pentru dezvoltarea competențelor antreprenoriale, servicii de consiliere și programe de învățare prin experiență practică) au fost în așa fel proiectate, încât studenții să dobândească competențe utile pentru integrarea pe piața muncii. Extinderea relațiilor de cooperare cu partenerii socio-economici din regiunea de dezvoltare Nord- Vest, prin dezvoltarea de noi acorduri de colaborare în vederea derulării stagiilor de practică, va facilita dezvoltarea de abilități relevante, care să permită tranziția studenților spre viața profesională.

Proiectul ”Studenți motivați în realizarea de stagii de practică corelate cu cerințele pieței muncii - SMART-PRACTICE”, cod MySMIS 311263, este cofinanțat din Fondul Social European (FSE+), prin Programul Educație și Ocupare 2021-2027, Prioritatea de Investiții P07 – Creșterea calității ofertei de educație si formare profesională pentru asigurarea echității sistemului și o mai bună adaptare la dinamica pieței muncii și la provocările inovării și progresului tehnologic.

Persoana de contact

Manager proiect Conferențiar dr. ing. Emilia Șipoș

emilia.sipos@bel.utcluj.ro